ગઈ કાલની દામજીભાઈની પ્રાર્થનાસભા પૂરી કર્યા બાદ તુષાર અને તેના પરિવારના અન્ય સભ્યો પ્રિયદર્શનીના ઘટનાસ્થળે ગયા હતા. એ બાબતની માહિતી આપતાં તુષારે કહ્યું હતું કે ‘સેન્ટ્રલ ગવર્નમેન્ટના અધિકારીનો પુત્ર હોવાથી પોલીસ અમારાથી કંઈક છુપાવી રહી છે એવી અમને શંકા છે. ગઈ કાલે અમે જોયું કે ઘટનાસ્થળે CCTV કૅમેરા બેસાડેલા છે. આથી અમે હવે પપ્પાનો અકસ્માત કઈ રીતે થયો એની પૂરેપૂરી વિગતો જાણવા માટે પોલીસ પાસે CCTV કૅમેરાનાં ફુટેજની માગણી કરી છે. પોલીસે અમને ઍક્સિડન્ટના દિવસે એમ કહ્યું હતું કે પપ્પાએ હેલ્મેટ નહોતી પહેરી. અમે જ્યારે ઘટનાસ્થળે પહોંચ્યા ત્યારે પણ હેલ્મેટ ત્યાં જ પડેલી હતી. પોલીસ આમાં આરોપીને બચાવવાનો પ્રયાસ કરી રહી હોવાની અમને શંકા છે.’